text: 3 Jehovata munayninmanjina yupaychananchik tiyan. Achkha runas ninku: "Diosqa tukuy religionesta allinpaq qhawan", nispa. Bibliataq mana chayta yachachinchu. Chantá, mana "ñuqa cristiano kani" niyllachu, Jesús nirqa: "Mana tukuy pikunachus: Señor, Señor, nispa niwajkunachu janaj pacha reinoman yaykonqanku. Manachayqa, janaj pachapi kashaj Tataypa munayninta ruwajkunalla yaykonqanku", nispa. Arí, Dios allinpaq qhawawasunchik, nisqanta jatunpaq qhawaspa ruwaptinchikqa. Diospa munayninta mana ruwaqkunata, Jesusqa, "sajrata ruwajkuna", nispa suticharqa (Mateo 7:21-23). Llulla religionqa, falso qullqijina: mana imapaqpis valenchu. Maytataq llakichiwasunman.